CELEX: 32011R1247
Language: sl
Date: 2011-11-29 00:00:00
Title: Izvedbena uredba Komisije (EU) št. 1247/2011 z dne 29. novembra 2011 o uvrstitvi določenega blaga v kombinirano nomenklaturo

2.12.2011   
            
            
               SL
            
            
               Uradni list Evropske unije
            
            
               L 319/34
            
         IZVEDBENA UREDBA KOMISIJE (EU) št. 1247/2011
   z dne 29. novembra 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. novembra 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Izdelek v obliki modula, z lastnim ohišjem z merami približno 11 × 7 × 5 cm (t. i. analogni vhodni modul).
                              Modul sestoji iz dveh plošč s tiskanim vezjem, ki obsegata vhodni vmesnik s štirimi kanali, analogno-digitalni pretvornik, procesor in vodilni vmesnik za povezavo s programljivim logičnim krmilnikom. Modul ima vhodno napetost od 0 do 10 V enosmerno.
                              Modul sprejema analogne signale, ki npr. predstavljajo meritve temperature, hitrosti, toka ali teže iz različnih zunanjih naprav.
                              Modul te signale pretvarja in jih procesira, preden jih pošlje v programljiv logični krmilnik.
                           
                        
               
                  8538 90 99
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI in besedilo k oznakam KN 8538, 8538 90 in 8538 90 99.
                  Ker modul predstavlja vmesnik med zunanjimi napravami in aparatom za numerično krmiljenje iz tarifne številke 8537, je izključena uvrstitev pod tarifno številko 8471 v smislu vhodne enote.
                  Ker modul sprejema, pretvarja in procesira električne signale ter jih pošilja programljivemu logičnemu krmilniku, je izključena uvrstitev pod tarifno številko 8536 v smislu stikala ali veznega člena za povezave z električnimi tokokrogi ali znotraj njih.
                  Ker modul sam ne krmili zunanjih naprav, temveč predstavlja zgolj vmesnik med takšnimi napravami in programljivim logičnim krmilnikom, je izključena uvrstitev pod tarifno številko 8537 v smislu aparata za električno krmiljenje.
                  Ker je analogno-digitalna pretvorba zgolj vmesni proces, je izključena uvrstitev pod tarifno številko 8543 v smislu električnih strojev in aparatov s posebnimi funkcijami, ki niso navedeni ali zajeti drugje v 85. poglavju.
                  Ker je predvidena uporaba modula sprejemanje, pretvarjanje in procesiranje signalov, ki predstavljajo meritve, prejete iz zunanjih naprav, in pošiljanje le-teh programljivemu logičnemu krmilniku, je modul bistvenega pomena za delovanje programljivega logičnega krmilnika iz tarifne številke 8537.
                  Izdelek se zato uvrsti pod tarifno številko 8538 v smislu delov aparatov iz tarifnih podštevilk 8535 do 8537.
               
            
                  
                              2.
                           
                           
                              Izdelek v obliki modula, z lastnim ohišjem z merami približno 11 × 7 × 5 cm (t. i. diskretni izhodni modul).
                              Modul se sestoji iz plošče s tiskanim vezjem, ki obsega vodilni vmesnik za povezavo s programljivim logičnim krmilnikom, procesor, digitalno- analogni pretvornik in izhodni vmesnik z osmimi povezovalnimi točkami.
                              Izhodne povezovalne točke so releji elektromagnetnega tipa z izhodno napetostjo od 0 do 250 V izmenično in bremenskim tokom do 0,17 A na točko.
                              Modul procesira in pretvarja diskretne signale, ki predstavljajo signale z vklopom in izklopom (npr. 1/0 ali pravilno/napačno), preden jih pošlje različnim zunanjim napravam, kot so kontaktorji, releji in signalne svetilke.
                           
                        
               
                  8538 90 99
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI in besedilo k oznakam KN 8538, 8538 90 in 8538 90 99.
                  Ker modul predstavlja vmesnik med zunanjimi napravami in aparatom za numerično krmiljenje iz tarifne številke 8537, je izključena uvrstitev pod tarifno številko 8471 v smislu izhodne enote.
                  Ker modul prejema, procesira in pretvarja električne signale ter jih pošilja zunanjim napravam, je izključena uvrstitev pod tarifno številko 8536 v smislu stikala ali releja za povezave z električnimi tokokrogi ali znotraj njih.
                  Izhodne povezovalne točke, ki jih predstavljajo elektromagnetni releji, so zgolj del modula, ki ga poleg povezovalnih točk sestavljajo še vodilni vmesnik, procesor in digitalno-analogni pretvornik. Obenem modul sam ne nadzoruje zunanjih naprav, temveč predstavlja vmesnik med programljivim logičnim krmilnikom in takšnimi napravami. Uvrstitev pod tarifno številko 8537 v smislu aparata za električno krmiljenje je zato izključena.
                  Ker je digitalno-analogna pretvorba zgolj vmesni proces, je izključena uvrstitev pod tarifno številko 8543 v smislu električnih strojev in aparatov s posebnimi funkcijami, ki niso navedeni ali zajeti drugje v poglavju 85.
                  Ker je predvidena uporaba modula sprejemanje, procesiranje in pretvarjanje signalov, ki predstavljajo signale z vklopom in izklopom, prejete iz programljivega logičnega krmilnika, in pošiljanje le-teh zunanjim napravam, je modul bistvenega pomena za delovanje programljivega logičnega krmilnika iz tarifne številke 8537.
                  Izdelek se zato uvrsti pod tarifno številko 8538 v smislu delov aparatov iz tarifnih podštevilk 8535 do 8537.